אדוארד נורטון

אדוארד האריסון נורטון (באנגלית: Edward Harrison Norton; נולד ב-18 באוגוסט 1969) הוא שחקן וקולנוען אמריקאי. לאחר שסיים את לימודיו באוניברסיטת ייל ב-1991 עם תואר ראשון בהיסטוריה, הוא עבד כמה חודשים ביפן לפני שעבר למנהטן כדי להתמקד בקריירת משחק. הוא זכה להכרה מיידית ולשבחי המבקרים על הופעת הבכורה שלו בסרט "פחד ראשוני" (1996), שזיכה אותו בפרס גלובוס הזהב לשחקן המשנה הטוב ביותר ובמועמדות לפרס אוסקר. תפקידו כנאו-נאצי בסרט "אמריקה X"‏ (1998) זיכה אותו במועמדות לפרס האוסקר לשחקן הטוב ביותר. הוא גם שיחק בסרטו של דייוויד פינצ'ר "מועדון קרב" (1999), שזכה למעמד של סרט פולחן. נורטון הקים את חברת ההפקות 'Class 5 Films' בשנת 2003, וביים ואו הפיק את הסרטים "לשמור אמונים" (2000), "בלב העמק" (אנ') (2005) ו"הצעיף הצבעוני" (2006). הוא המשיך לזכות לשבחי הביקורות על תפקידי המשחק שלו בסרטים כמו "הפריצה" (אנ'), (2001) "השעה ה-25" (2002) של ספייק לי, "אמן האשליות" (2006), ובסרטיו של וס אנדרסון "ממלכת אור הירח" (2012) ו"מלון גרנד בודפשט" (2014). ההצלחות המסחריות הגדולות ביותר שלו היו בסרטים "דרקון האדום" (2002), בסרטו של רידלי סקוט"ממלכת גן עדן" (2005), "הענק הירוק" (2008) ו"זהות גנובה" (אנ') (2012). על תפקידו בקומדיה השחורה של אלחנדרו גונסלס איניאריטו "בירדמן" (2014), זכה נורטון במועמדות נוספת לפרס אוסקר לשחקן המשנה הטוב ביותר. בהמשך, ביים ושיחק בסרט הפשע "עיר יתומה"(2019), וכיכב בסרטו של ריאן ג'ונסון "רצח כתוב היטב: תעלומה יוונית" (2022). נורטון נולד בבוסטון, מסצ'וסטס והוא גדל בקולומביה, מרילנד. אמו, רובין רוז', שעסקה בהוראת אנגלית, נפטרה מסרטן המוח בשנת 1997. אביו, אדוארד ג'יימס נורטון, הוא עורך דין הפועל למען צדק סביבתי באסיה. לנורטון שני אחים הצעירים ממנו, מולי וג'ים, שעמם שיתף פעולה במקצועו. נורטון סיים את לימודיו בתיכון "Wilde Lake" שבקולמביה ב-1987. הוא למד באוניברסיטת ייל, שם הופיע בהפקות של האוניברסיטה לצד פול ג'יאמטי ורון ליווינגסטון, ב-1991 סיים שם את לימודיו עם תואר ראשון בהיסטוריה. לאחר מכן עבד נורטון באוסקה, שביפן, כיועץ בחברה של סבו. נורטון דובר מעט יפנית. נורטון עבר לניו יורק והחל את קריירת המשחק שלו בהצגות אוף ברודוויי. בשנת 1996 התפרסם לראשונה עקב תפקיד המשחק הראשון שלו בסרט "פחד ראשוני", עליו קיבל ביקורות מעורבות. חרף זאת זכה בפרס גלובוס הזהב והיה מועמד לפרס אוסקר לשחקן המשנה הטוב ביותר. ב-1998 שיחק נורטון בסרט "אמריקה X" בתפקיד דרק ויניארד הנאו-נאצי. תפקיד זה נחשב לאחד התפקידים הטובים של נורטון, ועל תפקידו בסרט היה מועמד לפרס אוסקר לשחקן הטוב ביותר. באותה שנה שיחק גם בסרט "ההימור האחרון" לצד השחקן מאט דיימון. ב-1999 כיכב בסרט "מועדון קרב" של דייוויד פינצ'ר, המבוסס על רומן באותו השם של צ'אק פלאניוק. עבור תפקידו בסרט, לקח נורטון שיעורים באיגרוף, טאקוונדו והיאבקות. "מועדון קרב" הוקרן בהופעת בכורה בפסטיבל הסרטים של ונציה. נורטון, במהלך קידום הסרט אמר: "אני מרגיש ש'מועדון קרב' באמת, במובן מסוים... בחן את הייאוש והשיתוק שאנשים מרגישים לנוכח מערכת הערכים הזאת שענף הפרסום הוריש לנו". בשנת 2000 התנסה גם בהפקה ובבימוי, בקומדיה הרומנטית "לשמור אמונים". בשנת 2002 כיכב בסרטו של ברט ראטנר "דרקון אדום", בסרטה של ג'ולי טיימור "פרידה", ובסרטו של ספייק לי "השעה ה-25". באותה שנה שיחק בחידוש של אוף ברודוויי למחזה "שרוף את זה" (אנ') פרי עיטו של לנפורד וילסון (אנ') שעלה לראשונה ב-1987. בשנת 2005 זכה לביקורות נלהבות על משחקו בסרט "ממלכת גן עדן". בסרט גילם את בלדווין הרביעי, מלך ירושלים החולה בצרעת. ב-2006 כיכב בסרט העצמאי "אמן האשליות", שהוקרן לראשונה בפסטיבל סאנדנס. באותה שנה כיכב בתפקיד ראשי בסרט הצעיף הצבעוני לפי ספרו של סומרסט מוהם. ב-2008 גילם נורטון את דמותו של ברוס באנר, האלטר אגו לגיבור-העל הענק הירוק של מארוול קומיקס, בסרט "הענק הירוק". בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון. בשנת 2014 השתתף נורטון בקומדיה השחורה "בירדמן" בבימויו של אלחנדרו גונסלס איניאריטו בתפקיד שחקן התיאטרון מייק שיינר. על משחקו בסרט קיבל מועמדות לפרס גלובוס הזהב ולפרס האוסקר לשחקן המשנה הטוב ביותר. בנוסף באותה השנה השתתף נורטון בדרמה הקומית "מלון גרנד בודפשט" בבימויו של וס אנדרסון, בתפקיד הנקלס מפקח המשטרה. בשנת 2016 גילם את וויט יארדשם בסרט הדרמה והפנטזיה "יופי נסתר" לצד ויל סמית'. בשנת 2019 ביים וכיכב בעיבוד הקולנועי "עיר יתומה", המבוסס על רומן משנת 1999 באותו שם מאת ג'ונתן לת'ם. נורטון ידוע בשל הסתייגותו ממעמד הסלבריטי, ואף אמר: "אם אי פעם אצטרך להפסיק לקחת את הרכבת התחתית, אני אקבל התקף לב". הוא הצהיר בראיונותיו שהוא מעריץ של בולטימור אוריולס, ואף היה מעורב רבות בפעילויות הפרישה של קאל ריפקן ג'וניור. יצא עם הזמרת קורטני לאב בשנים 1999-1996, ועם השחקנית סלמה הייק בשנים 2003-1999. הוא ביטל אירוסין עם שתיהן. אחרי ארבע שנים של מערכת יחסים התארס ב-2011 למפיקת הסרטים הקנדית שונה רוברטסון (אנ'), והם נישאו ב-29 בנובמבר 2012. לזוג ילד אחד, אטלס נורטון, שנולד במרץ 2013. מדיה וקבצים בנושא אדוארד נורטון בוויקישיתוף אדוארד נורטון, ברשת החברתית פייסבוק אדוארד נורטון, ברשת החברתית אקס (טוויטר) אדוארד נורטון, ברשת החברתית אינסטגרם אדוארד נורטון, במסד הנתונים הקולנועיים IMDb (באנגלית) אדוארד נורטון, באתר "אידיבי", מאגר הידע העברי לקולנוע ישראלי ועולמי אדוארד נורטון, באתר AllMovie (באנגלית) אדוארד נורטון, באתר Rotten Tomatoes (באנגלית) אדוארד נורטון, באתר Box Office Mojo (באנגלית) אדוארד נורטון, באתר Metacritic (באנגלית) אדוארד נורטון, במסד הנתונים הקולנועיים KinoPoisk (ברוסית) אדוארד נורטון, באתר MusicBrainz (באנגלית) אדוארד נורטון, באתר Discogs (באנגלית) רונן טל, כוכב השעה, באתר ynet, 5 במאי 2003 אדוארד נורטון, באתר אנציקלופדיה בריטניקה (באנגלית) "Hello Magazine Profile - Edward Norton" הלו מגזין. 5 ביולי 2008. הביוגרפיה של אדוארד נורטון באתר Yahoo!.‏ 5 ביולי 2008. ווג - ינואר 1997. ווג. 27 באפריל 2008. "Norton has faith in directorial skills" יפן טיימס. 27 באפריל 2008. פחד ראשוני: ביקורות Metacritic.‏ 28 באפריל 2009. "HFPA - Awards Search" באתר גלובוס הזהב. 5 ביולי 2008. אדוארד נורטון. לוס אנג'לס טיימס. 14 באוקטובר 2008. גארט, סטיבן. "Freeze Frame" מגזין דיטלס. יולי 1999. "'Fight Club' Steps into the Ring new Film's taking a beating for its Hyper-Violent content". דיילי ניוז. 7 בדצמבר 2008. בראד פיט ואדוארד נורטון. MrShowbiz.com.‏ 28 באפריל 2009. "Kingdom of Heaven: Director's Cut DVD Review".‏Movie Insider. ‏5 ביולי 2008. "Wanted: Edward Norton. ווג. 28 באפריל 2008. "New Stage for Norton. העיתון "בולטימור סאן", 5 ביולי 2008. "Courtney Love: Edward Norton saved my life". באתר IMDb.‏ 6 ביולי 2008. "Salma Hayek and Edward Norton cement love on big screen" באתר IMDb.‏ 6 ביולי 2008. "Judd Apatow - Motion Pictures - Knocked Up - 40-Year-Old Virgin. הניו יורק טיימס. 5 ביולי 2008. "Salma Hayek to wed Ed Norton?". באתר IMDb.‏ 6 ביולי 2008.